title: Odluka (EU) 2018/845 Europskog parlamenta i Vijeća od 30. svibnja 2018. o mobilizaciji Europskog fonda za prilagodbu globalizaciji (EGF/2018/000 TA 2018 – Tehnička pomoć na inicijativu Komisije)

text:
               8.6.2018

               HR

               Službeni list Europske unije

               L 144/1

         ODLUKA (EU) 2018/845 EUROPSKOG PARLAMENTA I VIJEĆA
   od 30. svibnja 2018.
   o mobilizaciji Europskog fonda za prilagodbu globalizaciji (EGF/2018/000 TA 2018 – Tehnička pomoć na inicijativu Komisije)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 11. stavak 2.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Cilj je Europskog fonda za prilagodbu globalizaciji (EGF) pružiti potporu radnicima koji su proglašeni viškom i samozaposlenim osobama koje su prestale obavljati svoje djelatnosti zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te im pomoći da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Uredbom (EU) br. 1309/2013 određeno je da se svake godine na inicijativu Komisije za tehničku pomoć može upotrijebiti najviše 0,5 % najvišeg godišnjeg iznosa EGF-a.

               (4)

               EGF bi se stoga trebao mobilizirati kako bi se pružila tehnička pomoć na inicijativu Komisije u iznosu od 345 000 EUR,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2018. mobilizira se Europski fond za prilagodbu globalizaciji kako bi se osigurao iznos od 345 000 EUR u odobrenim sredstvima za preuzimanje obveza i odobrenim sredstvima za plaćanje.
   Članak 2.
   Ova Odluka stupa na snagu treći dan od objave u Službenom listu Europske unije.

      Sastavljeno u Strasbourgu 30. svibnja 2018.

            Za Europski parlament

            Predsjednik

         A. TAJANI

            Za Vijeće

            Predsjednica

         L. PAVLOVA

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: Odluka (EU) 2018/846 Europskog parlamenta i Vijeća od 30. svibnja 2018. o mobilizaciji Fonda solidarnosti Europske unije radi pružanja pomoći Grčkoj, Španjolskoj, Francuskoj i Portugalu

text:
               8.6.2018

               HR

               Službeni list Europske unije

               L 144/3

         ODLUKA (EU) 2018/846 EUROPSKOG PARLAMENTA I VIJEĆA
   od 30. svibnja 2018.
   o mobilizaciji Fonda solidarnosti Europske unije radi pružanja pomoći Grčkoj, Španjolskoj, Francuskoj i Portugalu
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2012/2002 od 11. studenog 2002. o osnivanju Fonda solidarnosti Europske unije (1), a posebno njezin članak 4. stavak 3.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,
   uzimajući u obzir prijedlog Europske komisije,
   budući da:

               (1)

               Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije kako bi pokazala solidarnost sa stanovništvom regija pogođenih prirodnim katastrofama.

               (2)

               Sredstva fonda ne smiju prelaziti maksimalni godišnji iznos od 500 000 000 EUR (u cijenama iz 2011.), kako je utvrđeno člankom 10. Uredbe Vijeća (EU, Euratom) br. 1311/2013. (3)

               (3)

               Grčka je 1. rujna 2017. podnijela zahtjev za mobilizaciju Fonda nakon potresa koji je 12. lipnja 2017. pogodio otok Lezbos u Sjevernom Egeju.

               (4)

               Španjolska je 22. prosinca 2017. podnijela zahtjev za mobilizaciju Fonda nakon šumskih požara u sjeverozapadnoj Španjolskoj, u regiji Galicija, u razdoblju od 10. do 17. listopada 2017.

               (5)

               Francuska je 27. studenog 2017. podnijela zahtjev za mobilizaciju Fonda zbog uragana Irma koji je prešao preko otoka Saint-Martin 5. i 6. rujna 2017. i uragana Maria koji je pogodio Guadalupe 18. i 19. rujna 2017.

               (6)

               Portugal je 17. srpnja 2017. podnio prvi zahtjev za doprinos iz Fonda nakon velikih požara koji su izbili 17. lipnja 2017. Međutim, nakon novih požara koji su pogodili Portugal u razdoblju od lipnja do listopada 2017. Portugal je dostavio ažurirane zahtjeve 13. listopada 2017. i 14. prosinca 2017., uključujući revidiranu procjenu ukupne visine štete prouzročene požarima od lipnja do listopada 2017.

               (7)

               Zahtjevi Grčke, Španjolske, Francuske i Portugala ispunjavaju uvjete za osiguravanje financijskog doprinosa iz Fonda kako je utvrđeno člankom 4. Uredbe (EZ) br. 2012/2002.

               (8)

               Stoga bi trebalo mobilizirati Fond kako bi se osigurao financijski doprinos za Grčku, Francusku, Portugal i Španjolsku.

               (9)

               Radi što brže mobilizacije Fonda ovu bi Odluku trebalo primjenjivati od datuma njezina donošenja,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2018. mobilizira se Fond solidarnosti Europske unije kako bi se Grčkoj osigurao iznos od 1 359 119 EUR, Španjolskoj iznos od 3 228 675 EUR, Francuskoj iznos od 48 906 025 EUR i Portugalu iznos od 50 673 132 EUR u odobrenim sredstvima za preuzimanje obveza i odobrenim sredstvima za plaćanje.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 30. svibnja 2018.

      Sastavljeno u Strasbourgu 30. svibnja 2018.

            Za Europski parlament

            Predsjednik

         A. TAJANI

            Za Vijeće

            Predsjednica

         L. PAVLOVA

      (1)  SL L 311, 14.11.2002., str. 3.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: Odluka (EU) 2018/847 Europskog parlamenta i Vijeća od 30. svibnja 2018. o mobilizaciji Europskog fonda za prilagodbu globalizaciji slijedom zahtjeva iz Belgije – EGF/2017/010 BE/Caterpillar

text:
               8.6.2018

               HR

               Službeni list Europske unije

               L 144/5

         ODLUKA (EU) 2018/847 EUROPSKOG PARLAMENTA I VIJEĆA
   od 30. svibnja 2018.
   o mobilizaciji Europskog fonda za prilagodbu globalizaciji slijedom zahtjeva iz Belgije – EGF/2017/010 BE/Caterpillar
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Belgija je 18. prosinca 2017. predala zahtjev za mobilizaciju EGF-a u pogledu otpuštanja u poduzeću Caterpillar Solar Gosselies i njegovih pet dobavljača. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev u skladu je s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)

               U skladu s člankom 6. stavkom 2. Uredbe (EU) br. 1309/2013 Belgija je odlučila osigurati usluge prilagođene potrebama sufinancirane iz EGF-a i za 300 mladih koji nisu zaposleni, ne obrazuju se i ne osposobljavaju (skupina NEET).

               (5)

               Stoga bi trebalo mobilizirati EGF kako bi se za zahtjev koji je podnijela Belgija osigurao financijski doprinos u iznosu od 4 621 616 EUR.

               (6)

               Kako bi se sredstva iz EGF-a mogla što prije upotrijebiti, ova bi se odluka trebala primjenjivati od dana njezina donošenja,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2018. mobilizira se Europski fond za prilagodbu globalizaciji kako bi se osigurao iznos od 4 621 616 EUR u obliku odobrenih sredstava za preuzete obveze i odobrenih sredstava za plaćanje.
   Članak 2.
   Ova Odluka stupa na snagu na dan objave u Službenom listu Europske unije.

   Primjenjuje se od 30. svibnja 2018.

      Sastavljeno u Strasbourgu 30. svibnja 2018.

            Za Europski parlament

            Predsjednik

         A. TAJANI

            Za Vijeće

            Predsjednica

         L. PAVLOVA

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


               19.6.2018

               HR

               Službeni list Europske unije

               C 215/299

         P8_TA(2016)0410
   Neulaganje prigovora na delegirani akt: regulatorni tehnički standardi za tehnike smanjenja rizika za određene ugovore o OTC izvedenicama
   Odluka Europskog parlamenta o neulaganju prigovora na Delegiranu uredbu Komisije od 4. listopada 2016. o dopuni Uredbe (EU) br. 648/2012 Europskog parlamenta i Vijeća o OTC izvedenicama, središnjoj drugoj ugovornoj strani i trgovinskom repozitoriju u pogledu regulatornih tehničkih standarda za tehnike smanjenja rizika za ugovore o OTC izvedenicama čije poravnanje ne obavlja središnja druga ugovorna strana (C(2016)06329 – 2016/2930(DEA))
   (2018/C 215/57)

      Europski parlament,

               —

               uzimajući u obzir Delegiranu uredbu Komisije (C(2016)06329),

               —

               uzimajući u obzir pismo Komisije od 4. listopada 2016. kojim od Europskog parlamenta traži da izjavi kako neće ulagati prigovor na Delegiranu uredbu,

               —

               uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 13. listopada 2016.,

               —

               uzimajući u obzir članak 290. Ugovora o funkcioniranju Europske unije,

               —

               uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1) (Uredba o infrastrukturi europskog tržišta), a posebno njezin članak 11. stavak 15.,

               —

               uzimajući u obzir članak 13. Uredbe (EU) br. 1093/2010 Europskog parlamenta i Vijeća od 24. studenog 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (2), Uredbe (EU) br. 1094/2010 Europskog parlamenta i Vijeća od 24. studenog 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (3), te Uredbe (EU) br. 1095/2010 Europskog parlamenta i Vijeća od 24. studenog 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (4),

               —

               uzimajući u obzir nacrt regulatornih tehničkih standarda koji su 8. ožujka 2016. dostavila europska nadzorna tijela (Europsko nadzorno tijelo za bankarstvo, Europsko nadzorno tijelo za osiguranje i strukovno mirovinsko osiguranje te Europsko nadzorno tijelo za vrijednosne papire i tržišta kapitala) u skladu s člankom 11. stavkom 15. Uredbe (EU) br. 648/2012,

               —

               uzimajući u obzir preporuku za donošenje odluke Odbora za ekonomsku i monetarnu politiku,

               —

               uzimajući u obzir članak 105. stavak 6. Poslovnika,

               —

               uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 25. listopada 2016.,

               A.

               budući da su Uredbom o infrastrukturi europskog tržišta utvrđeni zahtjevi za poravnanje i bilateralno upravljanje rizicima za ugovore o OTC izvedenicama, izvještajni zahtjevi za ugovore o izvedenicama i jedinstveni zahtjevi za obavljanje aktivnosti središnjih drugih ugovornih strana i trgovinskih repozitorija;

               B.

               budući da je člankom 11. stavkom 15. Uredbe o infrastrukturi europskog tržišta propisano da europska nadzorna tijela izrađuju zajednički nacrt regulatornih tehničkih standarda kojima se određuju postupci za upravljanje rizicima, uključujući razine i vrstu kolaterala i dogovore o odvajanju, koji su potrebni radi usklađenja s člankom 11. stavkom 3. te uredbe, postupci kojih se druge ugovorne strane i mjerodavna nadležna tijela trebaju pridržavati prilikom primjene izuzeća u skladu s člankom 11. stavcima 6. do 10. Uredbe o infrastrukturi europskog tržišta i primjenjivi kriteriji iz članka 11. stavaka 5. do 10. te uredbe, uključujući posebno što se smatra praktičnom ili pravnom zaprekom brzom prijenosu kapitala i otplati obveza između drugih ugovornih strana;

               C.

               budući da se člankom 11. stavkom 15. Uredbe o infrastrukturi europskog tržišta Komisiji daje ovlast za donošenje tih regulatornih tehničkih standarda, ovisno o pravnoj prirodi druge ugovorne strane, u skladu s člancima 10. do 14. Uredbe (EU) br. 1093/2010 („Uredba o EBA-i”), Uredbe (EU) br. 1094/2010 („Uredba o EIOPA-i”) ili Uredbe (EU) br. 1095/2010 („Uredba o ESMA-i”);

               D.

               budući da su Bazelski odbor za nadzor banaka (BCBS) i Međunarodna organizacija nadzornih tijela za vrijednosne papire (IOSCO) u rujnu 2013. utvrdili zajednički globalni okvir kojim se uspostavljaju zahtjevi za iznos nadoknade za izvedenice čije se poravnanje ne obavlja posredstvom središnje druge ugovorne strane te su ga revidirali u ožujku 2015.;

               E.

               budući da su europska nadzorna tijela 8. ožujka 2016. Komisiji dostavila nacrt regulatornih tehničkih standarda;

               F.

               budući da je Komisija 28. srpnja 2016. obavijestila europska nadzorna tijela o svojoj namjeri da prihvati nacrt regulatornih tehničkih standarda uz nekoliko izmjena u skladu s člankom 10. stavkom 1. uredaba o EBA-i, EIOPA-i i ESMA-i;

               G.

               budući da su europska nadzorna tijela 8. rujna 2016. u skladu s člankom 10. stavkom 1. uredaba o EBA-i, EIOPA-i i ESMA-i Komisiji dostavila formalno mišljenje i revidiran nacrt regulatornih tehničkih standarda;

               H.

               budući da je Komisija 4. listopada 2016. donijela Delegiranu uredbu;

               I.

               budući da ta delegirana uredba može stupiti na snagu tek po isteku razdoblja nadzora Parlamenta i Vijeća samo ako Parlament i Vijeće nisu na nju uložili prigovor ili ako su prije isteka tog roka i Parlament i Vijeće obavijestili Komisiju da neće uložiti prigovor;

               J.

               budući da razdoblje nadzora predviđeno člankom 13. stavkom 1. uredaba o EBA-i, EIOPA-i i ESMA-i traje tri mjeseca od datuma obavijesti o regulatornim tehničkim standardima; budući da u skladu s time to razdoblje nadzora istječe 4. siječnja 2017.;

               K.

               budući da je vremenski plan provedbe zahtjeva za iznos nadoknade za izvedenice čije se poravnanje ne obavlja posredstvom središnje druge ugovorne strane dogovoreno na međunarodnoj razini (BCBS i IOSCO); budući da Unija, premda nije završila prvu fazu provedbe do dogovorenog roka 1. rujna 2016., još uvijek stigne utvrditi pravila do drugog roka 1. ožujka 2017., kada bi velik broj financijskih drugih ugovornih strana i nefinancijskih grupa trebao početi razmjenjivati iznose nadoknada;

               L.

               budući da bi stoga trebalo što prije objaviti da se ne ulaže prigovor kako bi se Uniji omogućilo da ispuni svoju međunarodnu obvezu i kako bi se drugim ugovornim stranama omogućilo da se pripreme za nove zahtjeve uz pravovremenu prethodnu obavijest; budući da će se takvim pristupom doprinijeti tome da se sudionicima na tržištu u Uniji i u trećim zemljama što prije pruži pravna sigurnost;

               1.

               izjavljuje da ne ulaže prigovor na Delegiranu uredbu;

               2.

               nalaže svojem predsjedniku da ovu Rezoluciju proslijedi Vijeću i Komisiji.

      (1)  SL L 201, 27.7.2012., str. 1.

      (2)  SL L 331, 15.12.2010., str. 12.

      (3)  SL L 331, 15.12.2010., str. 48.

      (4)  SL L 331, 15.12.2010., str. 84.


title: Odluka Predsjedništva Europskog parlamenta od 11. lipnja i 2. srpnja 2018. o izmjeni Provedbenih mjera Statuta zastupnika u Europskom parlamentu

text:
               17.7.2018

               HR

               Službeni list Europske unije

               C 250/2

         ODLUKA PREDSJEDNIŠTVA EUROPSKOG PARLAMENTA
   od 11. lipnja i 2. srpnja 2018.
   o izmjeni Provedbenih mjera Statuta zastupnika u Europskom parlamentu
   (2018/C 250/03)
   PREDSJEDNIŠTVO EUROPSKOG PARLAMENTA,
   uzimajući u obzir Ugovor o funkcioniranju Europske unije, a posebno njegov članak 223. stavak 2.,
   uzimajući u obzir Statut zastupnika u Europskom parlamentu (1),
   uzimajući u obzir članak 25. Poslovnika Europskog parlamenta,
   budući da:

               (1)

               U skladu s sadašnjom verzijom članka 12. stavka 1. Provedbenih mjera Statuta zastupnika u Europskom parlamentu (2) („Provedbene mjere”), nije bilo moguće elektronički potvrditi prisutnosti zastupnika. Nadalje, središnji popis prisutnosti zahtijeva znatne ljudske resurse i podrazumijeva skupu ručnu obradu koja često dovodi do pogrešaka.

               (2)

               Dobrovoljno probno razdoblje tijekom kojeg se treba uz središnji popis prisutnosti upotrebljavati i računalni sustav s biometrijskom tehnologijom trebalo bi biti uvedeno kako bi se omogućila provjera jamstava pouzdanosti i povjerljivosti novog sustava potrebnih za pružanje razumnih jamstava prisutnosti zastupnika.

               (3)

               U Provedbene mjere treba uvesti novi članak koji bi predstavljao pravnu osnovu na temelju koje bi, ako je utvrđeno da je akreditirani parlamentarni asistent žrtva uznemiravanja zastupnika, Parlament mogao osigurati da se financijske obveze koje se odnose na tog asistenta nastave pokrivati iz troškova tog zastupnika za parlamentarnu pomoć, iako dotični zastupnik više ne bi imao pravo na usluge tog asistenta,

         DONIJELO JE OVU ODLUKU:
   Članak 1.
   Provedbene mjere mijenjaju se kako slijedi:

               1.

               u članku 12. stavak 1. zamijenjen je kako slijedi:
               „1.   Prisutnost zastupnika potvrđuje se njegovim ili njezinim potpisom na popisu prisutnosti koji je dostupan u vijećnici ili dvorani za sastanke ili njegovim ili njezinim potpisom na središnjem popisu prisutnosti tijekom vremena koje je odredilo Predsjedništvo. Elektronička potvrda prisutnosti zastupnika može se koristiti umjesto vlastoručnog potpisa.”

               2.

               umeće se sljedeći članak:
               „Članak 34.a
               Financijske posljedice u slučaju utvrđenog uznemiravanja akreditiranog parlamentarnog asistenta
               Ako predsjednik nakon internog postupka u slučaju uznemiravanja u kojem su saslušane obje strane utvrdi da je zastupnik odgovoran za psihičko ili seksualno uznemiravanje akreditiranog asistenta, Parlament, sve novčane obveze prema tom akreditiranom asistentu koje proizlaze iz njegovog ugovora, posebice njegovu plaću, odstupajući od članka 33. odbija od troškova parlamentarne pomoći tog zastupnika koje pokriva, a dotični zastupnik više nema pravo na usluge tog asistenta.”

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Ova se Odluka primjenjuje od 1. rujna 2018.

      (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta članova Europskog parlamenta (SL L 262, 7.10.2005., str. 1.)

      (2)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta zastupnika u Europskom parlamentu (SL C 159, 13.7.2009., str. 1.)


title: Odluka Vijeća (ZVSP) 2018/1006 od 16. srpnja 2018. o mjerama ograničavanja s obzirom na stanje u Republici Maldivima

text:
               17.7.2018

               HR

               Službeni list Europske unije

               L 180/24

         ODLUKA VIJEĆA (ZVSP) 2018/1006
   od 16. srpnja 2018.
   o mjerama ograničavanja s obzirom na stanje u Republici Maldivima
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. veljače 2018. usvojilo zaključke u kojima je izrazilo zabrinutost zbog nedavnog pogoršanja stanja u Republici Maldivima („Maldivi”) i osudilo politički motivirana uhićenja i uplitanje u rad Vrhovnog suda Maldiva te mjere poduzete protiv pravosuđa. Vijeće je naglasilo da bi parlamentu Maldiva i pravosuđu Maldiva trebalo omogućiti ponovno normalno funkcioniranje u skladu s Ustavom Maldiva. Također je pozvalo vladu Maldiva da s vođama oporbe započne istinski dijalog kojim se utire put prema održavanju vjerodostojnih, transparentnih i uključivih predsjedničkih izbora.

               (2)

               Vijeće je i dalje duboko zabrinuto zbog neprestanog pogoršanja stanja vladavine prava i ljudskih prava u Maldivima, osobito uoči predsjedničkih izbora.

               (3)

               U tom kontekstu trebalo bi odrediti ciljane mjere ograničavanja protiv osoba i subjekata odgovornih za podrivanje vladavine prava ili ometanje nalaženja uključivog političkog rješenja u Maldivima te osoba i subjekata odgovornih za teška kršenja ili povrede ljudskih prava.

               (4)

               Radi provedbe određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   1.   Države članice poduzimaju mjere koje su potrebne kako bi spriječile ulazak na svoje državno područje ili provoz preko njega fizičkim osobama:

               (a)

               koje podrivaju vladavinu prava ili ometaju nalaženje uključivog političkog rješenja u Maldivima, između ostalog nasilnim djelima, represijom ili poticanjem na nasilje;

               (b)

               koje su uključene u planiranje, usmjeravanje ili počinjenje teških povreda ili kršenja ljudskih prava;

               (c)

               koje su povezane s fizičkim osobama iz točaka (a) i (b),

         s popisa iz Priloga.
   2.   Stavkom 1. državu članicu ne obvezuje se da vlastitim državljanima uskrati ulazak na svoje državno područje.
   3.   Stavkom 1. ne dovode se u pitanje slučajevi u kojima za državu članicu postoji obveza na temelju međunarodnog prava, i to:

               (a)

               kao zemlju domaćina međunarodne međuvladine organizacije;

               (b)

               kao zemlju domaćina međunarodne konferencije koju su sazvali Ujedinjeni narodi ili koja se održava pod njihovim pokroviteljstvom;

               (c)

               u skladu s multilateralnim sporazumom kojim se dodjeljuju povlastice i imuniteti ili

               (d)

               na temelju Sporazuma o mirenju iz 1929. (Lateranski ugovor) koji su sklopile Sveta Stolica (Država Vatikanskoga Grada) i Italija.

         4.   Smatra se da se stavak 3. primjenjuje i u slučajevima kada je država članica zemlja domaćin Organizacije za europsku sigurnost i suradnju (OESS).
   5.   Vijeće se propisno obavješćuje u svim slučajevima u kojima država članica dodjeljuje izuzeće na temelju stavka 3. ili stavka 4.
   6.   Države članice mogu dodijeliti izuzeća od mjera koje su određene na temelju stavka 1., ako je putovanje opravdano zbog hitne humanitarne potrebe ili zbog sudjelovanja na međuvladinim sastancima i sastancima koje promiče ili koje organizira Unija ili koje organizira država članica koja predsjeda OESS-om, a na kojima se odvija politički dijalog kojim se izravno promiču politički ciljevi mjera ograničavanja, između ostalog promicanje ljudskih prava i vladavine prava u Maldivima.
   7.   Država članica koja želi dodijeliti izuzeća iz stavka 6. o svojoj želji obavješćuje Vijeće u pisanom obliku. Izuzeće se smatra dodijeljenim osim ako jedan ili više članova Vijeća ulože prigovor u pisanom obliku u roku od dva radna dana od primitka obavijesti o predloženom izuzeću. Ako jedan ili više članova Vijeća ulože prigovor, Vijeće kvalificiranom većinom ipak može odlučiti da dodijeli predloženo izuzeće.
   8.   Ako država članica na temelju stavka 3., stavka 4., stavka 6. ili stavka 7. odobri ulazak na svoje državno područje ili prelazak preko njega osobama koje se nalaze na popisu iz Priloga, odobrenje je strogo ograničeno na svrhu za koju je dodijeljeno i na osobe na koje se izravno odnosi.
   Članak 2.
   1.   Zamrzavaju se sva financijska sredstva i gospodarski izvori koji pripadaju, koji su u vlasništvu, koja drže ili koji su pod kontrolom:

               (a)

               fizičkih ili pravnih osoba, subjekata ili tijela koji podrivaju vladavinu prava ili ometaju nalaženje uključivog političkog rješenja u Maldivima, između ostalog nasilnim djelima, represijom ili poticanjem na nasilje;

               (b)

               fizičkih ili pravnih osoba, subjekata ili tijela koji su uključeni u planiranje, usmjeravanje ili počinjenje teških povreda ili kršenja ljudskih prava;

               (c)

               fizičkih ili pravnih osoba, subjekata ili tijela koji su povezani s osobama, subjektima ili tijelima iz točaka (a) i (b),

         koje se nalaze na popisu iz Priloga.
   2.   Nikakva financijska sredstva ni gospodarski izvori ne smiju se staviti na raspolaganje, izravno ili neizravno, fizičkim ili pravnim osobama, subjektima ili tijelima koji se nalaze na popisu iz Priloga niti u njihovu korist.
   3.   Nadležno tijelo države članice može odobriti oslobađanje određenih zamrznutih financijskih sredstava ili gospodarskih izvora ili stavljanje na raspolaganje određenih financijskih sredstava ili gospodarskih izvora pod uvjetima koje smatra prikladnima, nakon što je utvrdilo da su dotična financijska sredstva ili gospodarski izvori:

               (a)

               potrebni za zadovoljenje osnovnih potreba fizičkih ili pravnih osoba, subjekata ili tijela uvrštenih na popis iz Priloga te uzdržavanih članova obitelji tih fizičkih osoba, uključujući plaćanja za prehrambene proizvode, najamninu ili hipotekarni kredit, lijekove i liječenje, poreze, premije osiguranja te naknade za javne komunalne usluge;

               (b)

               namijenjeni isključivo za plaćanje opravdanih honorara i naknadu nastalih troškova povezanih s pružanjem pravnih usluga;

               (c)

               namijenjeni isključivo za plaćanje pristojbi ili naknada za usluge redovitog čuvanja zamrznutih financijskih sredstva ili gospodarskih izvora ili upravljanja njima;

               (d)

               potrebni za izvanredne troškove, pod uvjetom da je relevantno nadležno tijelo najmanje dva tjedna prije dodjele odobrenja obavijestilo nadležna tijela drugih država članica i Komisiju o razlozima zbog kojih smatra da bi trebalo dodijeliti posebno odobrenje ili

               (e)

               namijenjeni za uplatu na račun ili isplatu s računa diplomatske ili konzularne misije ili međunarodne organizacije koja uživa imunitet u skladu s međunarodnim pravom, u mjeri u kojoj su takva plaćanja namijenjena za službene potrebe diplomatske ili konzularne misije ili međunarodne organizacije.

         Dotična država članica obavješćuje druge države članice i Komisiju o svakom odobrenju dodijeljenom na temelju ovog stavka.
   4.   Odstupajući od stavka 1., nadležna tijela države članice mogu odobriti oslobađanje određenih zamrznutih financijskih sredstava ili gospodarskih izvora pod uvjetom da su ispunjeni sljedeći uvjeti:

               (a)

               financijska sredstva ili gospodarski izvori predmet su arbitražne odluke donesene prije datuma na koji su fizička ili pravna osoba, subjekt ili tijelo iz stavka 1. uvršteni na popis iz Priloga, ili su predmet sudske ili upravne odluke donesene u Uniji, ili sudske odluke izvršive u dotičnoj državi članici, prije ili nakon tog datuma;

               (b)

               financijska sredstva ili gospodarski izvori koristit će se isključivo za podmirenje potraživanja osiguranih takvom odlukom ili potraživanja koja su u takvoj odluci priznata kao valjana, unutar granica određenih primjenjivim zakonima i propisima kojima se uređuju prava osoba koje imaju takva potraživanja;

               (c)

               odluka nije u korist fizičke ili pravne osobe, subjekta ili tijela uvrštenih na popis iz Priloga i

               (d)

               priznavanje odluke nije protivno javnom poretku dotične države članice.

         Dotična država članica obavješćuje druge države članice i Komisiju o svakom odobrenju dodijeljenom na temelju ovog stavka.
   5.   Stavkom 1. fizičku ili pravnu osobu, subjekt ili tijelo uvrštene na popis iz Priloga ne sprečava se da izvrše plaćanja dospjela na temelju ugovora sklopljenog prije datuma na koji su takva fizička ili pravna osoba, subjekt ili tijelo uvršteni na taj popis, pod uvjetom da je dotična država članica utvrdila da plaćanje ne primaju, izravno ili neizravno, fizička ili pravna osoba, subjekt ili tijelo iz stavka 1.
   6.   Stavak 2. ne primjenjuje se na priljev na zamrznute račune:

               (a)

               kamata ili drugih prihoda na tim računima;

               (b)

               plaćanja dospjelih na temelju ugovora, sporazuma ili obveza sklopljenih odnosno preuzetih prije datuma na koji su ti računi počeli podlijegati mjerama predviđenima u stavcima 1. i 2. ili

               (c)

               plaćanja dospjelih na temelju sudskih, upravnih ili arbitražnih odluka donesenih u Uniji ili izvršivih u dotičnoj državi članici,

         pod uvjetom da takve kamate, drugi prihodi i plaćanja i dalje podliježu mjerama predviđenima u stavku 1.
   Članak 3.
   1.   Vijeće, odlučujući jednoglasno na prijedlog države članice ili Visokog predstavnika Unije za vanjske poslove i sigurnosnu politiku, utvrđuje i mijenja popis iz Priloga.
   2.   Vijeće odluku iz stavka 1., kao i razloge za uvrštavanje na popis, priopćuje dotičnoj fizičkoj ili pravnoj osobi, subjektu ili tijelu izravno, ako je adresa poznata, ili objavom obavijesti, te na taj način toj osobi, subjektu ili tijelu pruža mogućnost očitovanja.
   3.   Ako se podnesu očitovanja ili se predlože važni novi dokazi, Vijeće preispituje odluku iz stavka 1. i o tome na odgovarajući način obavješćuje dotičnu fizičku ili pravnu osobu, subjekt ili tijelo.
   Članak 4.
   1.   U Prilogu se navode razlozi za uvrštenje na popis fizičkih i pravnih osoba, subjekata i tijela iz članka 1. stavka 1. i članka 2. stavka 1.
   2.   Prilog također sadržava podatke potrebne za utvrđivanje identiteta dotičnih fizičkih ili pravnih osoba, subjekata ili tijela, ako su ti podaci dostupni. U odnosu na fizičke osobe, takvi podaci mogu uključivati imena, uključujući aliase, datum i mjesto rođenja, državljanstvo, brojeve putovnice i osobne iskaznice, spol, adresu ako je poznata te funkciju ili zanimanje. Kada je riječ o pravnim osobama, subjektima ili tijelima, takvi podaci mogu uključivati nazive, mjesto i datum upisa u registar, broj upisa u registar i mjesto obavljanja djelatnosti.
   Članak 5.
   Ne ispunjava se nijedan zahtjev u vezi s bilo kojim ugovorom ili transakcijom na čije su izvršenje izravno ili neizravno, u cijelosti ili djelomično, utjecale mjere određene na temelju ove Odluke, uključujući zahtjeve za odštetu ili bilo koje druge zahtjeve te vrste, primjerice zahtjev za naknadu štete ili zahtjev na temelju jamstva, posebno zahtjev za produljenje ili plaćanje obveznice, jamstva ili odštete, posebice financijskog jamstva ili financijske odštete, u bilo kojem obliku, ako ga podnesu:

               (a)

               fizičke ili pravne osobe, subjekti li tijela uvršteni na popis iz Priloga;

               (b)

               bilo koja fizička ili pravna osoba, subjekt ili tijelo koji djeluju preko jedne od osoba, subjekata ili tijela iz točke (a) ili u njihovo ime.

         Članak 6.
   Kako bi utjecaj mjera utvrđenih u ovoj Odluci bio što veći, Unija potiče treće države da donesu mjere ograničavanja slične onima koje su predviđene u ovoj Odluci.
   Članak 7.
   Ova Odluka primjenjuje se do 17. srpnja 2019. Ova Odluka redovito se preispituje. Prema potrebi se produljuje ili mijenja ako Vijeće smatra da njezini ciljevi nisu ostvareni.
   Članak 8.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 16. srpnja 2018.

            Za Vijeće

            Predsjednica

         F. MOGHERINI

      PRILOG

         Popis fizičkih i pravnih osoba, subjekata i tijela iz članaka 1. i 2.

      […]


title: Odluka Vijeća (EU) 2018/1041 od 13. srpnja 2018. o sklapanju, u ime Europske unije i njezinih država članica, Protokola uz Okvirni sporazum između Europske unije i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Hrvatske Europskoj uniji

text:
                  25.7.2018

                  HR

                  Službeni list Europske unije

                  L 188/1

         ODLUKA VIJEĆA (EU) 2018/1041
         od 13. srpnja 2018.
         o sklapanju, u ime Europske unije i njezinih država članica, Protokola uz Okvirni sporazum između Europske unije i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 207. i 212. u vezi s člankom 218. stavkom 6. točkom (a),
         uzimajući u obzir Akt o pristupanju Republike Hrvatske, a posebno njegov članak 6. stavak 2.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Na temelju članka 6. stavka 2. Akta o pristupanju, o pristupanju Hrvatske Okvirnom sporazumu između Europske unije i njezinih država članica, s jedne strane, i Republike Koreje, s druge strane (2), odlučit će se putem Protokola uz Sporazum. Primijenit će se pojednostavljeni postupak u okviru kojega će Protokol sklopiti Vijeće, koje odlučuje jednoglasno u ime država članica, i dotična treća zemlja.

                     (2)

                     Dana 14. rujna 2012. Vijeće je ovlastilo Komisiju da otvori pregovore s dotičnim trećim zemljama. Pregovori s Republikom Korejom uspješno su završeni te je Protokol potpisan u ime Unije i njezinih država članica u Bruxellesu dana 21. lipnja 2017. (3).

                     (3)

                     Protokol bi stoga trebalo odobriti,

               DONIJELO JE OVU ODLUKU:

            Članak 1.
            Odobrava se, u ime Europske unije i njezinih država članica, Protokol uz Okvirni sporazum između Europske unije i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Hrvatske Uniji. (4)

            Članak 2.
            Predsjednik Vijeća u ime Unije i njezinih država članica izdaje obavijest predviđenu člankom 4. stavkom 1. Protokola.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 13. srpnja 2018.

                  Za Vijeće

                  Predsjednik

               H. LÖGER

            (1)  Suglasnost Europskog parlamenta od 3. svibnja 2018.

            (2)  SL L 20, 23.1.2013., str. 2.

            (3)  Odluka Vijeća (EU) 2018/902 od 21. travnja 2016. o potpisivanju, u ime Europske unije i njezinih država članica, i privremenoj primjeni Protokola uz Okvirni sporazum između Europske unije i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Hrvatske Europskoj uniji (SL L 161, 26.6.2018., str. 1.).

            (4)  Protokol je objavljen u SL L 161, 26.6.2018., str. 3., zajedno s odlukom o potpisivanju.


Odluka Komisije od 20/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8969 - FSN Capital V / Saferoad Holding ASA) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 20/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9013 - Amey UK plc / CarillionAmey / CarillionAmey (Housing Prime)) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 22/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8978 - Stena Adactum AB / AMF Pensionforsakring AB / Kommunal Landspensjonskasse gjensidig forsikringsselskap) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


               18.9.2018

               HR

               Službeni list Europske unije

               C 331/155

      P8_TA(2017)0259
      Zahtjev za ukidanje imuniteta Jean-Marieju Le Penu
      Odluka Europskog parlamenta od 14. lipnja 2017. o zahtjevu za ukidanje imuniteta Jean-Marieju Le Penu (2017/2020(IMM))
      (2018/C 331/24)

         Europski parlament,

                  —

                  uzimajući u obzir zahtjev za ukidanje imuniteta Jean-Marieju Le Penu koji je 22. prosinca 2016. proslijedio francuski ministar pravosuđa g. Jean-Jacques Urvoas u vezi sa zahtjevom javnog tužitelja na Prizivnom sudu u Parizu i koji je objavljen na plenarnoj sjednici 16. siječnja 2017.,

                  —

                  nakon saslušanja Jean-Marieja Le Pena u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                  —

                  uzimajući u obzir članak 26. Ustava Francuske Republike,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A8-0217/2017),

                  A.

                  budući da je javni tužitelj na Prizivnom sudu u Parizu zatražio da se zastupniku u Europskom parlamentu Jean-Marieju Le Penu u vezi s kaznenim istragama ukine imunitet;

                  B.

                  budući da se zahtjev javnog tužitelja odnosi na navode da je Jean-Marie Le Pen tijekom prijenosa radijskog programa dao izjavu kojom je poticao na diskriminaciju, mržnju ili rasno nasilje, što je prema francuskom kaznenom zakonu kazneno djelo;

                  C.

                  budući da prema članku 26. Ustava Francuske Republike „nijedan zastupnik u Parlamentu zbog izraženih mišljenja ili glasovanja tijekom obnašanja svojih dužnosti ne može biti pod istragom, biti uhićen, pritvoren ili osuđen” i budući da nijedan zastupnik u Parlamentu bez suglasnosti Parlamenta ne može biti „uhićen ili na bilo koji drugi način biti lišen slobode niti mu se sloboda može ograničiti na temelju kaznenog djela ili prekršaja”;

                  D.

                  budući da se u članku 8. Protokola br. 7. o povlasticama i imunitetima Europske unije ističe da zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti;

                  E.

                  budući da, u skladu s člankom 5. stavkom 2. Poslovnika imunitet parlamentarnih zastupnika nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;

                  F.

                  budući da se odredbe u vezi s imunitetom parlamentarnih zastupnika trebaju tumačiti u svjetlu vrijednosti, ciljeva i načela Ugovora;

                  G.

                  budući da apsolutni imunitet zastupnika u Europskom parlamentu znači da se mišljenja ne mogu dovesti u pitanje, bez obzira na to jesu li izražena na službenim sjednicama Parlamenta ili drugdje, primjerice u medijima, „kada postoji poveznica između izraženog mišljenja i parlamentarnih dužnosti” (2);

                  H.

                  budući da ne postoji poveznica između sporne izjave i parlamentarnog rada Jean-Marieja Le Pena i budući da on stoga nije postupao u svojstvu zastupnika u Europskom parlamentu;

                  I.

                  budući da, u skladu s člankom 9. Protokola br. 7., zastupnici u Europskom parlamentu tijekom njegova zasjedanja na državnom području svoje države uživaju imunitet priznat zastupnicima u parlamentu te države;

                  J.

                  budući da se može ukinuti samo imunitet obuhvaćen člankom 9. (3);

                  K.

                  budući da je svrha tog imuniteta zaštititi Parlament i njegove zastupnike od sudskih postupaka u vezi s aktivnostima koje se provode pri izvršavanju parlamentarnih dužnosti i koje se od tih dužnosti ne mogu odvojiti;

                  L.

                  budući da bi u slučajevima u kojima se takvi postupci ne odnose na izvršavanje zastupničkih dužnosti trebalo ukinuti imunitet, osim ako postoji naznaka da se sudskim postupkom želi naštetiti političkoj aktivnosti zastupnika, a time i neovisnosti Parlamenta (fumus persecutionis);

                  M.

                  budući da na temelju informacija prikupljenih u ovom predmetu nema razloga za sumnju da su postupci koji se vode protiv Jean-Marieja Le Pena motivirani namjerom da se nanese šteta njegovoj političkoj aktivnosti zastupnika u Europskom parlamentu;

                  1.

                  odlučuje ukinuti imunitet Jean-Marieju Le Penu;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu u Francuskoj Republici i Jean-Marieju Le Penu.

         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.

         (2)  Navedena presuda u predmetu Patriciello, stavak 33.

         (3)  Navedena presuda u predmetu Marra, stavak 45.


               18.9.2018

               HR

               Službeni list Europske unije

               C 331/157

      P8_TA(2017)0266
      Zahtjev za ukidanje imuniteta Marine Le Pen
      Odluka Europskog parlamenta od 15. lipnja 2017. o zahtjevu za ukidanje imuniteta Marine Le Pen (2017/2021(IMM))
      (2018/C 331/25)

         Europski parlament,

                  —

                  uzimajući u obzir zahtjev za ukidanje imuniteta Marine Le Pen koji je 9. prosinca 2016. proslijedio Pascal Guinot, glavni državni odvjetnik pri Prizivnom sudu u Aix-en-Provenceu, i koji je objavljen na plenarnoj sjednici 19. siječnja 2017.,

                  —

                  uzimajući u obzir da je, u skladu s člankom 9. stavkom 6. Poslovnika, Marine Le Pen bila pozvana da bude saslušana 29. svibnja i 12. lipnja 2017.,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europskom parlamentu neposrednim općim izborima,

                  —

                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                  —

                  uzimajući u obzir članak 23. stavak prvi, članak 29. stavak prvi, članak 30. i članak 31. stavak prvi. Zakona od 29. srpnja 1881. te članke 93.-2. i 93.-3. Zakona od 29. srpnja 1982.,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A8-0223/2017),

                  A.

                  budući da je glavni državni odvjetnik Prizivnog suda u Aix-en-Provenceu zatražio ukidanje imuniteta zastupnici u Europskom parlamentu Marine Le Pen u vezi s tužbom u kojoj se navodi da je počinila kazneno djelo;

                  B.

                  budući da u skladu s člankom 8. Protokola br. 7 o povlasticama i imunitetima Europske unije zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasanja pri obnašanju svojih dužnosti;

                  C.

                  budući da u skladu s člankom 9. Protokola br. 7 zastupnici u Europskom parlamentu tijekom njegova zasjedanja na državnom području svoje države uživaju imunitet priznat zastupnicima parlamenta te države;

                  D.

                  budući da se u članku 26. stavku drugom francuskog Ustava navodi da se nijedan zastupnik u parlamentu ne može uhititi zbog teškog kaznenog djela ili drugog oblika kaznenog djela i da mu se ne može izreći mjera pritvora ili druga mjera lišavanja slobode bez odobrenja predsjedništva doma u kojemu je zastupnik, a da to odobrenje nije potrebno u slučaju kada je zastupnik zatečen u počinjenju teškog kaznenog djela ili drugog oblika kaznenog djela ili ako mu je izrečena pravomoćna presuda;

                  E.

                  budući da je Marine Le Pen optužena za javnu klevetu javno izabranog dužnosnika, kazneno djelo propisano francuskim zakonodavstvom, točnije člankom 23. stavkom prvim, člankom 29. stavkom prvim, člankom 30. i člankom 31. stavkom prvim Zakona od 29. srpnja 1881. te člancima 93.-2. i 93.-3. Zakona od 29. srpnja 1982.;

                  F.

                  budući da je 28. srpnja 2015. Christian Estrosi višoj sutkinji istrage u Nici podnio zahtjev za sudjelovanje u građanskoj tužbi protiv Marine Le Pen zbog klevete javno izabranog dužnosnika s privremenim mandatom; budući da on tvrdi da je Marine Le Pen 3. svibnja 2015. u emisiji Le Grand Rendez-vous, koja se istovremeno emitirala na kanalima iTÉLÉ i Europe 1, iznijela sljedeće tvrdnje kojima se protiv njega iznose neosnovani navodi ili ga se lažno okrivljava i koje škode njegovoj časti ili ugledu:
                  „Slušajte, ono što ja znam jest sljedeće: g. Estrosi financirao je UOIF (Savez islamskih organizacija Francuske); u okviru upravnog postupka proglašen je krivim jer je prostore za džamiju UOIF-a iznajmio za tako nisku najamninu da mu je čak i upravni sud dao po prstima, a to zapravo odražava način na koji ti gradonačelnici nezakonito financiraju džamije u suprotnosti sa Zakonom iz 1905. godine; kad vas ulove s prstima u klijentelističkom pekmezu vjerske zajednice, naravno da morate glasno reći šokantne stvari, ali ja manje pridajem riječima, a više djelima…”; kada ju je novinar koji ju je intervjuirao upitao: „Znači Estrosi je u sudioništvu s džihadistima?”, Marine Le Pen je prema navodima izjavila: „Pomoć, davanje sredstava, podrška; ako pomažete islamskom fundamentalizmu da se uspostavi, da se širi, da vrbuje ljude, pa onda ste negdje u svemu tome moralno i vi jednim dijelom umiješani”;

                  G.

                  budući da je Marine Le Pen u skladu s člankom 9. stavkom 6. Poslovnika dva puta bila pozvana na saslušanje; budući da, međutim, nije iskoristila priliku da iznese svoje primjedbe nadležnom odboru;

                  H.

                  budući da tužba po kojoj se Marine Le Pen tereti nije izravno ili očigledno povezana s obnašanjem njezinih zastupničkih dužnosti u Europskom parlamentu odnosno da ono što je rekla ne predstavlja mišljenje koje je iznijela ili glasove koje je dala pri obnašanju svojih dužnosti zastupnice u Europskom parlamentu u smislu članka 8. Protokola br. 7 o povlasticama i imunitetima Europske unije;

                  I.

                  budući da optužbe, uzimajući u obzir članak 8. Protokola br. 7 o povlasticama i imunitetima Europske unije, očigledno nisu nepovezane s položajem Marine Le Pen kao zastupnice u Europskom parlamentu, već se tiču aktivnosti isključivo nacionalnog ili regionalnog karaktera pa stoga članak 8. nije mjerodavan;

                  J.

                  budući da se može ukinuti samo imunitet obuhvaćen člankom 9. Protokola br. 7 o povlasticama i imunitetima Europske unije;

                  K.

                  budući da, uzimajući u obzir članak 9. Protokola br. 7 o povlasticama i imunitetima Europske unije, ne postoji razlog za sumnju da je zahtjev za ukidanje imuniteta podnesen kako bi se pokušao omesti parlamentarni rad Marine Le Pen ili s namjerom da joj se nanese politička šteta (fumus persecutionis);

                  1.

                  odlučuje ukinuti imunitet Marine Le Pen;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu u Francuskoj Republici i Marine Le Pen.

         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI:EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.


               18.9.2018

               HR

               Službeni list Europske unije

               C 331/151

      P8_TA(2017)0257
      Zahtjev za ukidanje imuniteta Rolandasu Paksasu
      Odluka Europskog parlamenta od 14. lipnja 2017. o zahtjevu za ukidanje imuniteta Rolandasu Paksasu (2016/2070(IMM))
      (2018/C 331/22)

         Europski parlament,

                  —

                  uzimajući u obzir zahtjev za ukidanje imuniteta Rolandasu Paksasu koji je 31. ožujka 2016. proslijedio glavni državni odvjetnik Republike Litve i koji je objavljen na plenarnoj sjednici 13. travnja 2016.,

                  —

                  nakon saslušanja Rolandasa Paksasa u skladu s člankom 9. stavkom 6. Poslovnika,

                  —

                  nakon razmjene stajališta s litavskim glavnim državnim odvjetnikom i glavnim tužiteljem u Odjelu za istrage u području organiziranog kriminala i korupcije pri Uredu glavnog državnog odvjetnika,

                  —

                  uzimajući u obzir članak 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                  —

                  uzimajući u obzir članak 62. Ustava Republike Litve,

                  —

                  uzimajući u obzir članak 4. Zakona o statusu i radnim uvjetima zastupnika u Europskom parlamentu izabranih u Republici Litvi,

                  —

                  uzimajući u obzir članak 22. Poslovnika Parlamenta Republike Litve,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A8-0219/2017),

                  A.

                  budući da je glavni državni odvjetnik Republike Litve zatražio da se u vezi s kaznenom istragom ukine parlamentarni imunitet zastupniku u Europskom parlamentu Rolandasu Paksasu;

                  B.

                  budući da se zahtjev glavnog državnog odvjetnika odnosi na sumnju da je Rolandas Paksas 31. kolovoza 2015. pristao na mito kako bi utjecao na javna tijela i državne službenike da nezakonito izvršavaju svoje ovlasti, što je litavskom kaznenom zakonu kazneno djelo;

                  C.

                  budući da u skladu s člankom 9. Protokola br. 7 zastupnici Europskog parlamenta tijekom njegova zasjedanja na državnom teritoriju svoje države uživaju imunitet priznat zastupnicima parlamenta te države;

                  D.

                  budući da u skladu s člankom 62. Ustava Republike Litve zastupnici u Parlamentu Republike Litve nisu kazneno odgovorni niti im može biti oduzeta ili na neki drugi način ograničena sloboda bez pristanka Parlamenta Republike Litve;

                  E.

                  budući da u skladu s člankom 4. Zakona o statusu i radnim uvjetima zastupnika u Europskom parlamentu izabranih u Republici Litvi zastupnici u Europskom parlamentu uživaju isti osobni imunitet na teritoriju Republike Litve kao i zastupnici u Parlamentu Republike Litve, osim ako nije drugačije predviđeno zakonodavstvom EU-a;

                  F.

                  budući da se u skladu s člankom 22. Parlamenta Republike Litve kazneni postupak ne može pokrenuti protiv zastupnika u Parlamentu Republike Litve i da zastupnik ne može biti uhićen niti mu na neki drugi način može biti ograničena osobna sloboda bez pristanka Parlamenta Republike Litve, osim u slučajevima kada je zastupnik zatečen u počinjenju kaznenoga djela, u kojem slučaju glavni državni odvjetnik o tomu mora hitno obavijestiti Parlament Republike Litve;

                  G.

                  budući da imunitet parlamentarnih zastupnika u skladu s člankom 5. stavkom 2. Poslovnika nije osobna povlastica zastupnika već jamstvo neovisnosti Parlamenta kao cjeline i njegovih zastupnika;

                  H.

                  budući da je svrha zastupničkog imuniteta zaštititi Parlament i njegove zastupnike od pravnih postupaka u vezi s aktivnostima koje se provode pri izvršavanju zastupničkih dužnosti i koje se od tih dužnosti ne mogu odvojiti;

                  I.

                  budući da se u slučajevima u kojima se takvi postupci ne odnose na izvršavanje zastupničkih dužnosti zastupnika imunitet ne bi trebao ukinuti osim ako se pokaže da je namjera pravnog postupka bila naštetiti političkoj aktivnosti zastupnika, a time i neovisnosti Parlamenta (fumus persecutionis);

                  J.

                  budući da na temelju opširnih i detaljnih informacija prikupljenih u ovom slučaju nema razloga vjerovati da je postupak koji se odnosi na Rolandasa Paksasa motiviran namjerom da se našteti njegovoj političkoj aktivnosti zastupnika u Europskom parlamentu;

                  K.

                  budući da Europski parlament ne treba zauzimati stav o krivnji zastupnika niti o tomu zahtijevaju li djela koja se pripisuju zastupniku pokretanje kaznenog postupka niti se treba izjašnjavati o prednostima nacionalnih pravnih i pravosudnih sustava;

                  1.

                  odlučuje ukinuti imunitet Rolandasu Paksasu;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Republike Litve i Rolandasu Paksasu.

         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI:EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.


               18.9.2018

               HR

               Službeni list Europske unije

               C 331/153

      P8_TA(2017)0258
      Zahtjev za ukidanje imuniteta Mylène Troszczynski
      Odluka Europskog parlamenta od 14. lipnja 2017. o zahtjevu za ukidanje imuniteta Mylène Troszczynski (2017/2019(IMM))
      (2018/C 331/23)

         Europski parlament,

                  —

                  uzimajući u obzir zahtjev za ukidanje imuniteta Mylène Troszczynski, objavljen na sjednici 16. siječnja 2017., koji je 1. prosinca 2016. uputio francuski ministar pravosuđa u vezi sa sudskom istragom koju javni tužitelj iz Bobignyja provodi na osnovi javne klevete i poticanja na mržnju ili nasilje protiv osobe ili skupine osoba na temelju podrijetla ili određene etničke, nacionalne, rasne ili religijske pripadnosti ili nepripadnosti,

                  —

                  nakon saslušanja Mylène Troszczynski u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                  —

                  uzimajući u obzir članak 26. Ustava Francuske Republike, kako je izmijenjen Ustavnim zakonom br. 95-880 od 4. kolovoza 1995.,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A8-0218/2017),

                  A.

                  budući da je javni tužitelj iz Bobignyja zatražio ukidanje imuniteta Mylène Troszczynski, zastupnici u Europskom parlamentu i Regionalnom vijeću Pikardije, zbog sudskog postupka u vezi s time što je spomenuta zastupnica 23. rujna 2015. na svojem profilu na Twitteru objavila sliku žene u burci koja naizgled čeka u redu ispred ureda CAF-a (Caisse d’allocations familiales – Fond za obiteljske naknade), uz komentar „CAF, Rosny-Sous-Bois, dana 9.12.14. Nije li nošenje burke zabranjeno zakonom?”;

                  B.

                  budući da je uvredljiva slika zapravo fotomontaža na temelju fotografije snimljene u Londonu, koja je prethodno bila objavljena na profilu drugog korisnika Twittera, i budući da je istragom otkriveno da sliku na internetu nije objavila gđa Troszczynski nego njezin asistent, koji je to i sam priznao;

                  C.

                  budući da je javni tužitelj istaknuo da se gđa Troszczynski, kao urednica svojeg profila na Twitteru, može smatrati odgovornom za tu objavu;

                  D.

                  budući da je gđa Troszczynski uklonila sliku sa svojeg profila čim je shvatila da je krivotvorena;

                  E.

                  budući da se ukidanje imuniteta Mylène Troszczynski odnosi na navodno kazneno djelo javne klevete protiv osobe ili skupine osoba na temelju podrijetla ili određene etničke, nacionalne, rasne ili religijske pripadnosti ili nepripadnosti kako je definirano, i za koje su propisane sankcije, u članku 23., članku 29. stavku 1., članku 32. stavcima 2. i 3., člancima 42. i 43. te članku 48-6 zakona od 29. srpnja 1881., i na kazneno djelo poticanja na diskriminaciju, mržnju ili nasilje na rasnoj osnovi, o kojima se vodi istraga, kako je definirano i za koje su propisane sankcije u članku 24. stavku 8. člancima 10., 11. i 12., članku 23. stavku 1. i članku 42. zakona od 29. srpnja 1881. te u članku 131-26 stavcima 2. i 3. kaznenog zakona;

                  F.

                  budući da se u članku 9. Protokola br. 7 o povlasticama i imunitetima Europske unije navodi da zastupnici na državnom području svoje države uživaju imunitet koji se dodjeljuje zastupnicima u parlamentu te države;

                  G.

                  budući da se u članku 26. Ustava Francuske Republike navodi da zastupnici Parlamenta ne mogu biti kazneno gonjeni, da ne mogu biti predmetom istrage, uhićeni ni pritvoreni te da protiv njih ne može biti pokrenut sudski postupak zbog izraženih mišljenja ili glasovanja tijekom obnašanja dužnosti, kao i da zastupnici u Parlamentu ne mogu biti uhićeni zbog nikakvog kaznenog djela te da im se bez odobrenja Parlamenta ne mogu odrediti nikakve druge mjere lišavanja ili ograničenja slobode;

                  H.

                  budući da opseg imuniteta dodijeljenog zastupnicima u francuskom Parlamentu zapravo odgovara opsegu imuniteta dodijeljenog zastupnicima u Europskom parlamentu na temelju članka 8. Protokola br. 7 o povlasticama i imunitetima Europske unije; budući da je Sud Europske unije potvrdio da, kako bi uživao imunitet, zastupnik u Europskom parlamentu mišljenje mora iznijeti pri obnašanju svojih dužnosti, čime se podrazumijeva povezanost izraženog mišljenja i parlamentarnih dužnosti; budući da ta povezanost mora biti izravna i očita;

                  I.

                  budući da optužba nije povezana s položajem Mylène Troszczynski kao zastupnice u Europskom parlamentu, već se odnosi na regionalno djelovanje, s obzirom na to da krivotvorena slika i komentari u vezi s navodnim događajima u općini Rosny-Sous-Bois predstavljaju kršenje francuskog prava;

                  J.

                  budući da navedena djela nisu povezana s izražavanjem mišljenja ili glasovanjem Mylène Troszczynski pri obnašanju njezinih dužnosti kao zastupnice u Europskom parlamentu u smislu članka 8. Protokola br. 7 o povlasticama i imunitetima Europske unije;

                  K.

                  budući da ne postoji sumnja o namjeri nanošenja političke štete dotičnoj zastupnici (fumus persecutionis), odnosno da nije bilo očitog pokušaja ometanja parlamentarnog rada Mylène Troszczynski, u postupku sudske istrage pokrenute nakon pritužbe o navodnoj kleveti protiv javne uprave, koju je u ime Fonda za obiteljske naknade u općini Seine-Saint-Denis podnio njegov glavni upravitelj;

                  1.

                  odlučuje ukinuti imunitet Mylène Troszczynski;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora ministru pravosuđa Francuske Republike i Mylène Troszczynski.

         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI:EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.


title: Odluka Vijeća (EU) 2018/1268 od 18. rujna 2018. o imenovanju člana Odbora regija, kojeg je predložila Kraljevina Švedska

text:
                  21.9.2018

                  HR

                  Službeni list Europske unije

                  L 238/85

         ODLUKA VIJEĆA (EU) 2018/1268
         od 18. rujna 2018.
         o imenovanju člana Odbora regija, kojeg je predložila Kraljevina Švedska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog švedske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata g. Martina ANDREASSONA,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Alexander WENDT, Ledamot i landstingsfullmäktige, Blekinge läns landsting.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2018/1271 od 18. rujna 2018. o imenovanju člana Odbora regija, kojeg je predložila Savezna Republika Njemačka

text:
                  21.9.2018

                  HR

                  Službeni list Europske unije

                  L 238/88

         ODLUKA VIJEĆA (EU) 2018/1271
         od 18. rujna 2018.
         o imenovanju člana Odbora regija, kojeg je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog njemačke vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata dr. Beate MERK,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Georg EISENREICH, Staatsminister (Freistaat Bayern).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2018/1269 od 18. rujna 2018. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Banke Slovenije

text:
                  21.9.2018

                  HR

                  Službeni list Europske unije

                  L 238/86

         ODLUKA VIJEĆA (EU) 2018/1269
         od 18. rujna 2018.
         o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Banke Slovenije
         VIJEĆE EUROPSKE UNIJE,
         uzimajući u obzir Protokol br. 4 o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
         uzimajući u obzir Preporuku Europske središnje banke od 6. srpnja 2018. Vijeću Europske unije o vanjskim revizorima Banke Slovenije (ESB/2018/18) (1),
         budući da:

                     (1)

                     Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporučuje Upravno vijeće ESB-a, a odobrava Vijeće Europske unije.

                     (2)

                     Mandat sadašnjih vanjskih revizora Banke Slovenije istekao je nakon revizije za financijsku godinu 2017. Stoga je potrebno imenovati vanjske revizore od financijske godine 2018.

                     (3)

                     Banka Slovenije izabrala je društvo Ernst & Young revizija, poslovno svetovanje, d.o.o. kao svoje vanjske revizore za financijske godine od 2018. do 2020.

                     (4)

                     Upravno vijeće ESB-a preporučilo je da se društvo Ernst & Young revizija, poslovno svetovanje, d.o.o. imenuje vanjskim revizorima Banke Slovenije za financijske godine od 2018. do 2020.

                     (5)

                     Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            U članku 1. Odluke 1999/70/EZ stavak 13. zamjenjuje se sljedećim:

                  „13.   Ernst & Young revizija, poslovno svetovanje, d.o.o. odobravaju se kao vanjski revizori Banke Slovenije za financijske godine od 2018. do 2020.”.

            Članak 2.
            Ova Odluka proizvodi učinke od dana priopćenja.

            Članak 3.
            Ova je Odluka upućena ESB-u.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  SL C 260, 24.7.2018., str. 1.

            (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: Odluka Vijeća (EU) 2018/1272 od 18. rujna 2018. o imenovanju člana Odbora regija, kojeg je predložila Talijanska Republika

text:
                  21.9.2018

                  HR

                  Službeni list Europske unije

                  L 238/89

         ODLUKA VIJEĆA (EU) 2018/1272
         od 18. rujna 2018.
         o imenovanju člana Odbora regija, kojeg je predložila Talijanska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog talijanske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Na osnovi različitih mandata, g. Mauro D'ATTIS ponovno je imenovan članom 21. travnja 2016. Odlukom Vijeća (EU) 2016/643 (4), 17. listopada 2016. Odlukom Vijeća (EU) 2016/1860 (5) i 14. rujna 2017. Odlukom Vijeća (EU) 2017/1753 (6).

                     (2)

                     Mjesto člana Odbora regija postalo je slobodno istekom mandata g. Maura D'ATTISA,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Salvatore Domenico Antonio POGLIESE, Sindaco del Comune di Catania.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2016/643 od 21. travnja 2016. o imenovanju člana Odbora regija kojeg je predložila Talijanska Republika (SL L 108, 23.4.2016., str. 35.).

            (5)  Odluka Vijeća (EU) 2016/1860 od 17. listopada 2016. o imenovanju dvaju članova i jednog zamjenika člana Odbora regija, koje je predložila Talijanska Republika (SL L 284, 20.10.2016., str. 31.).

            (6)  Odluka Vijeća (EU) 2017/1753 od 14. rujna 2017. o imenovanju jednog člana i jednog zamjenika člana Odbora regija, koje je predložila Talijanska Republika (SL L 246, 26.9.2017., str. 5.).


title: Odluka Vijeća (EU) 2018/1270 od 18. rujna 2018. o imenovanju člana Odbora regija, kojeg je predložila Republika Litva

text:
                  21.9.2018

                  HR

                  Službeni list Europske unije

                  L 238/87

         ODLUKA VIJEĆA (EU) 2018/1270
         od 18. rujna 2018.
         o imenovanju člana Odbora regija, kojeg je predložila Republika Litva
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog litavske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata g. Andriusa KUPČINSKASA,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Vytenis TOMKUS, Member of Kaišiadorys District Municipal Council.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU, Euratom) 2018/1273 od 18. rujna 2018. o imenovanju člana Europskoga gospodarskog i socijalnog odbora, kojeg je predložila Republika Poljska

text:
                  21.9.2018

                  HR

                  Službeni list Europske unije

                  L 238/90

         ODLUKA VIJEĆA (EU, Euratom) 2018/1273
         od 18. rujna 2018.
         o imenovanju člana Europskoga gospodarskog i socijalnog odbora, kojeg je predložila Republika Poljska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog poljske vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana Europskoga gospodarskog i socijalnog odbora postalo je slobodno smrću g. Franciszeka BOBROWSKOG,

               DONIJELO JE OVU ODLUKU:

            Članak 1.
            G. Dariusz Mirosław POTYRAŁA, President of the Trade Unions of Miners/All-Poland Alliance of Trade Unions, imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (EU) 2018/1257 od 18. rujna 2018. o potpisivanju, u ime Europske unije, Sporazuma za sprečavanje nereguliranog ribolova na otvorenome moru u središnjem Arktičkom oceanu

text:
                  21.9.2018

                  HR

                  Službeni list Europske unije

                  L 238/1

         ODLUKA VIJEĆA (EU) 2018/1257
         od 18. rujna 2018.
         o potpisivanju, u ime Europske unije, Sporazuma za sprečavanje nereguliranog ribolova na otvorenome moru u središnjem Arktičkom oceanu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Unija ima isključivu nadležnost, u okviru zajedničke ribarstvene politike, za donošenje mjera za očuvanje morskih bioloških resursa i sklapanje sporazuma s trećim zemljama i međunarodnim organizacijama u tom pogledu.

                     (2)

                     Na temelju odluka Vijeća 98/392/EZ (1) i 98/414/EZ (2) Unija je ugovorna stranka Konvencije Ujedinjenih naroda o pravu mora od 10. prosinca 1982. („Konvencija”) i Sporazuma o primjeni odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i stokovima vrlo migratornih vrsta („Sporazum o ribljim stokovima”). U skladu s Konvencijom i Sporazumom o ribljim stokovima države imaju obvezu surađivati na očuvanju živih resursa u morima i upravljanju njima. Ta se obveza ispunjava Sporazumom za sprečavanje nereguliranog ribolova na otvorenome moru u središnjem Arktičkom oceanu („Sporazum”).

                     (3)

                     Uredbom (EU) br. 1380/2013 Europskog parlamenta i Vijeća (3) predviđeno je da Unija provodi svoju vanjsku politiku za ribarstvo u skladu sa svojim međunarodnim obvezama i ciljevima politike, kao i ciljevima i načelima određenima u člancima 2. i 3. te uredbe kako bi se osigurali održivo iskorištavanje, upravljanje i očuvanje morskih bioloških resursa i morskog okoliša. Ovaj je Sporazum u skladu s tim ciljevima.

                     (4)

                     Vijeće je 31. ožujka 2016. ovlastilo Komisiju da u ime Unije u pregovorima dogovori međunarodni sporazum za sprečavanje nereguliranog ribolova na otvorenome moru u središnjem Arktičkom oceanu. Ti su pregovori uspješno zaključeni 30. studenoga 2017.

                     (5)

                     Ako Unija postane stranka Sporazuma, promicat će se dosljednost njezina pristupa očuvanju u svim oceanima i osnažiti njezina predanost dugoročnom očuvanju i održivom iskorištavanju morskih bioloških resursa u cijelom svijetu.

                     (6)

                     Stoga bi trebalo potpisati Sporazum u ime Unije, podložno njegovu sklapanju,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma za sprečavanje nereguliranog ribolova na otvorenome moru u središnjem Arktičkom oceanu („Sporazum”), podložno sklapanju navedenog Sporazuma (4).

            Članak 2.
            Predsjednik Vijeća određuje jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća 98/392/EZ od 23. ožujka 1998. o sklapanju Konvencije Ujedinjenih naroda o pravu mora od 10. prosinca 1982. i Sporazuma o primjeni njezinog dijela XI. od 28. srpnja 1994. od strane Europske zajednice (SL L 179, 23.6.1998., str. 1.).

            (2)  Odluka Vijeća 98/414/EZ od 8. lipnja 1998. o ratifikaciji od strane Europske zajednice Sporazuma o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim stokovima i visokomigracijskim ribljim stokovima (SL L 189, 3.7.1998., str. 14.).

            (3)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba Vijeća (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

            (4)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (EU, Euratom) 2018/1274 od 18. rujna 2018. o imenovanju člana Europskoga gospodarskog i socijalnog odbora, kojeg je predložila Kraljevina Danska

text:
                  21.9.2018

                  HR

                  Službeni list Europske unije

                  L 238/91

         ODLUKA VIJEĆA (EU, Euratom) 2018/1274
         od 18. rujna 2018.
         o imenovanju člana Europskoga gospodarskog i socijalnog odbora, kojeg je predložila Kraljevina Danska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog danske vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana Europskoga gospodarskog i socijalnog odbora postalo je slobodno istekom mandata gđe Dorthee ANDERSEN,

               DONIJELO JE OVU ODLUKU:

            Članak 1.
            G. Nils TRAMPE, Director Social Affairs in the Confederation of Danish Employers (DA), imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (EU) 2018/1275 od 18. rujna 2018. o imenovanju članova povjerenstva za odabir predviđenog u članku 14. stavku 3. Uredbe (EU) 2017/1939

text:
                  21.9.2018

                  HR

                  Službeni list Europske unije

                  L 238/92

         ODLUKA VIJEĆA (EU) 2018/1275
         od 18. rujna 2018.
         o imenovanju članova povjerenstva za odabir predviđenog u članku 14. stavku 3. Uredbe (EU) 2017/1939
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (1), a posebno njezin članak 14. stavak 3.,
         uzimajući u obzir prijedlog Europske komisije,
         budući da:

                     (1)

                     U skladu s člankom 14. stavkom 3. Uredbe (EU) 2017/1939 osniva se povjerenstvo za odabir kako bi sastavilo popis kvalificiranih kandidata koji su ušli u uži izbor za radno mjesto glavnog europskog tužitelja te kako bi dalo obrazloženo mišljenje o kvalifikacijama kandidata za europske tužitelje.

                     (2)

                     Uredbom (EU) 2017/1939 predviđeno je da Europski parlament i Vijeće zajedničkom suglasnošću imenuju glavnog europskog tužitelja kojeg odabiru s popisa kvalificiranih kandidata koji je sastavilo povjerenstvo za odabir.

                     (3)

                     Uredbom (EU) 2017/1939 predviđeno je i da Vijeće, nakon što je primilo obrazloženo mišljenje povjerenstva za odabir, imenuje svakog europskog tužitelja odabirom između troje kandidata koje je predložila svaka država članica.

                     (4)

                     Povjerenstvo za odabir treba pregledati prijave za radno mjesto glavnog europskog tužitelja te za radna mjesta europskih tužitelja uzimajući u obzir zahtjeve navedene u članku 14. stavku 2. odnosno članku 16. stavku 1. Uredbe (EU) 2017/1939, uključujući zahtjev koji se odnosi na neupitnu neovisnost kandidata.

                     (5)

                     Povjerenstvo za odabir treba se sastojati od 12 osoba izabranih među bivšim članovima Suda i Revizorskog suda, bivšim nacionalnim članovima Eurojusta, članovima nacionalnih vrhovnih sudova, javnim tužiteljima na visokom položaju te renomiranim pravnicima.

                     (6)

                     Jednog od članova povjerenstva treba predložiti Europski parlament. Europski parlament je 31. svibnja 2018. za člana povjerenstva predložio g. Antonija MURU.

                     (7)

                     Komisija je pri predlaganju članova povjerenstva za odabir uzela u obzir potrebu za geografskom ravnotežom, ravnotežom spolova i odgovarajućom zastupljenošću pravnih sustava država članica koje sudjeluju u EPPO-u.

                     (8)

                     Među 11 osoba, to jest šest muškaraca i pet žena, koje je Komisija predložila nalaze se jedan bivši član Suda, jedan bivši član Revizorskog suda, jedan bivši nacionalni član Eurojusta, pet javnih tužitelja na visokom položaju, dva člana nacionalnih vrhovnih sudova te jedan renomirani pravnik.

                     (9)

                     Člankom 14. stavkom 3. Uredbe (EU) 2017/1939 predviđeno je da Vijeće treba donijeti odluku o imenovanju članova povjerenstva na prijedlog Komisije.

                     (10)

                     Stoga bi trebalo imenovati članove povjerenstva za odabir,

               DONIJELO JE OVU ODLUKU:

            Članak 1.
            Sljedeće osobe imenuju se članovima povjerenstva predviđenog u članku 14. stavku 3. Uredbe (EU) 2017/1939 na razdoblje od četiri godine počevši od 9. listopada 2018.:

                        g. Peter FRANK

                        gđa Ulrike HABERL-SCHWARZ

                        g. Theodoros IOANNIDES

                        gđa Saale LAOS

                        g. Jean-Claude MARIN

                        g. Ján MAZÁK

                        gđa María de los Ángeles GARRIDO LORENZO

                        g. Marin MRČELA

                        g. Antonio MURA

                        g. Vítor Manuel DA SILVA CALDEIRA

                        gđa Martine SOLOVIEFF

                        gđa Raija TOIVIAINEN.

            Članak 2.
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  SL L 283, 31.10.2017., str. 1.